## Un total de 2.390 centres educatius de la Comunitat Valenciana trien els seus consells escolars

*** En este procés participen, este dijous, alumnat, pares i mares, professorat, personal d'atenció educativa complementària, administratiu i de serveis
* El període per a dur a terme les sessions constitutives dels consells escolars nous o renovats acabarà el pròxim 14 de desembre**

Un total de 2.390 centres educatius de la Comunitat Valenciana participen demà en les eleccions per a la renovació i la constitució dels consells escolars.

D’estos centres, en pertanyen 789 a la província d’Alacant, 311 a la de Castelló i 1.290 a la de València.

Es tracta de centres que impartixen segon cicle d’Educació Infantil, Educació Primària, Educació Especial, Educació Secundària Obligatòria, Batxillerat, Formació Professional, ensenyances de règim especial i educació de persones adultes, així com les escoles infantils de primer cicle de titularitat pública.

En estes eleccions participen alumnat, pares i mares, professorat, personal d’atenció educativa complementària (PAEC) i personal administratiu i de serveis (PAS). Així mateix, per a aconseguir la màxima participació, es podrà prendre part en el procés mitjançant el vot no presencial.

Una vegada celebrades les eleccions a consell escolar, les juntes electorals de cada centre tindran de termini fins al 30 de novembre per a proclamar les candidatures electes. El període per a dur a terme les sessions constitutives dels consells escolars nous o renovats acabarà el pròxim 14 de desembre.

Fecha: 22/11/2023